PARAS ON VIELÄ EDESSÄ
SEURAKUNTA TARTUTTAA 2/2
Kiitos, Herra, että jokainen on Sinulle tärkeä ja elämällämme on tarkoitus.
Suunnitelmasi meille eivät ole pahoja, vaan hyviä, rauhan suunnitelmia.
Annat meille tulevaisuuden ja toivon. Julistan sitä tulevaisuutta ja toivoa -
jokaisen ihmisen elämään. Tahtosi tapahtukoon Jeesuksen nimessä!
Aamen, aamen. Antakaa Herralle Jeesukselle kunnon aplodit!
Seurakunnan tartuttava luonto.
Uskon, että sillä on väliä, missä seurakunnassa käymme.
Seurakunnan henki tarttuu meihin. Tarkoitan sitä hyvällä tavalla.
Jeesus puhui seurakunnastaan jakeissa Matt. 16:18―20 -
"'Ja minä sanon sinulle: sinä olet Pietari, -
ja tälle kalliolle minä rakennan seurakuntani, -
ja tuonelan portit eivät sitä voita.
Minä olen antava sinulle taivasten valtakunnan avaimet, -
ja minkä sinä sidot maan päällä, se on oleva sidottu taivaissa, -
ja minkä sinä päästät maan päällä, se on oleva päästetty taivaissa.'
Silloin hän varoitti vakavasti -
opetuslapsiaan kenellekään sanomasta, että hän on Kristus."
Jeesus antoi seurakunnalleen monenlaisia lupauksia.
Jakeen Ps. 92:14 mukaan Herran huoneeseen istutetut kukoistavat.
Jumala haluaa, että kun hänen lapsensa sitoutuvat seurakuntaan, -
he kukoistavat. Meidän tulee luoda ilmapiiri, jossa se on mahdollista.
Miksi kukaan sitoutuisi seurakuntaan, jos ei pääse kukoistukseensa siellä?
Istuttaminen on juurien kasvattamista. Seurakunnat eivät ole ravintoloita.
Voit käydä vaikka joka ilta eri ravintolassa, -
mutta seurakunta on perhe ja koti. Jos sitoudut, sinusta tulee osa sitä.
Silloin Jumalan lupaus täyttyy elämässäsi, ja alat kukoistaa.
Tässä on toinen Jumalan seurakunnalleen antama lupaus: -
Hän lupaa rakentaa seurakuntaansa. Seurakunta on Hänen, -
mutta saamme Pietarin tavoin olla mukana rakentamassa sitä.
Saamme rakentaa Jeesuksen seurakuntaa. Hän omistaa sen, -
mutta Hän ottaa meidät mukaan.
Se on minusta upeaa! Jeesuksen Kristuksen evankeliumi kuuluu kaikille.
New Yorkin -seurakuntamme on nyt noin 5-vuotias.
Sen johtava pastori Carl Lentz halusi kerran järjestää kastetilaisuuden -
erään yökerhon uima-altaalla, jonne pääsevät vain harvat ja valitut.
Meidän piti siis tutustua ihmisiin, joiden kautta pääsisimme sinne.
Hän soitti eräälle miehelle, jonka kautta pääsimme sinne.
Turvamiehet saivat radiolla käskyn päästää meidät sisään yökerhoon.
Ohitimme jonossa monia ihmisiä, jotka eivät olleet tarpeeksi kauniita -
tai rikkaita päästäkseen sisään. Se paikka valikoi asiakkaansa.
Yökerhoja arvostellaan sen mukaan, miten vaikea niihin on päästä sisälle.
Tuohon paikkaan pääsi yksi sadasta, mikä on aivan listan kärjessä.
Evankeliumin sanoma on täysin toisenlainen. Se kuuluu kaikille.
Jokainen saa tulla Herran luo ja se, joka huutaa Häntä avuksi, pelastuu.
Jeesus siis omistaa seurakunnan, mutta saamme rakentaa sitä.
Lupaukset vain paranevat, sillä Hän myös vie meitä eteenpäin.
"...minä rakennan seurakuntani, ja tuonelan portit eivät sitä voita."
Portit ovat puolustamista varten, ja Raamattu sanoo, -
etteivät helvetin portit voita seura- kuntaa. Ota tämä lupaus vastaan.
Hän omistaa meidät, ja se on hyvä, sillä Hän on loistava vuokraisäntä.
Hän on myös herrojen Herra ja kuningasten Kuningas.
Pidän kovasti laulumme Oceans sanoista: -
"Olen Sinun, ja Sinä olet minun.
Henki, johda minua". Kukahan tässä mahtaa voittaa?
Olemme siunattuja. Hän näkee meidät ominaan ja ottaa meidät mukaan.
Hän kutsuu meidät osaksi alati etenevää seurakuntaansa.
Jumalan seurakunnassa on varjelus. Hän varjelee meitä, -
eikä helvetillä ole meihin valtaa. Meitä vastaan tehdään joskus aseita, -
siitä ei ole epäilystäkään, mutta Raamatun mukaan ne eivät menesty.
On hienoa olla osa Jumalan upeaa seurakuntaa.
Ja parempaa on luvassa! Raamatun mukaan helvetin portit eivät voita sitä.
Jos helvetti ei voita, jokin muu voittaa, ja uskon, -
että Jumala on kutsunut meidät olemaan voittava seurakunta.
Voittaminen on sitä, että osoittautuu vastustajaansa voimakkaammaksi.
Hän, joka on teissä, on suurempi kuin se, joka vastustaa teitä.
Hän, joka on puolellanne, on vahvempi kuin se, joka teitä vastustaa.
Se on hienoa, koska se muuttaa tapamme elää kristittyinä.
Emme vain pidä putiikkia pystyssä Jeesuksen paluuseen asti -
emmekä kyhjötä nurkassa. Seurakunta on kutsuttu voittamaan.
Seurakunta menee eteenpäin, ja Jumalan varjelus on sen yllä.
Rakastan sitä, että meidät on kutsuttu voittamaan.
Pidä se mielessäsi, sillä voimme olla hedelmällisiä kuin puut.
Ps. 92:11 "Vanhurskas viheriöitsee kuin palmupuu, -
hän kasvaa kuin Libanonin setri." Libanonin setrit ovat valtavia puita.
Ne kasvavat kasvamistaan, ja Jumala lupaa samaa niille, -
jotka ovat osa seurakuntaa. Hän lupaa rakentaa ja varjella -
seurakuntaa ja tehdä siitä voittoisan. Nämä ovat lupauksia seurakunnalle.
Tähän liittyy asia, jota kannattaa pohtia huolella.
Seurakuntaa valitessa kannattaa olla varovainen, -
sillä jos seurakunnan johtajat ovat manipuloivia, hallitsevia -
kielteisiä tai lakihenkisiä tai haluavat orjuuttaa ihmisiä, -
hallita heitä pelon kautta tai tehdä jotain muuta ikävää, -
se valitettavasti tarttuu meihin. Toisaalta myös armoitus, -
joka on seurakunnan ja sen johtajien yllä, tarttuu myös.
Ef. 4:11―12 "Ja hän antoi muutamat apostoleiksi, toiset profeetoiksi, -
toiset evankelistoiksi, toiset paimeniksi ja opettajiksi, -
tehdäkseen pyhät täysin valmiiksi palveluksen työhön".
Heidän tehtävänsä on varustaa ihmisiä palvelutyötä varten, -
sinun palvelutyötäsi ja Jumalan sinulle antamaa kutsua varten.
Se saattaa toteutua kaduilla, liike-elämässä, taiteiden kautta, -
luovuuden, teknologian, tuotannon tai monen muun asian kautta.
Uskon koko sydämestäni, että meidän pastorien tehtävä -
on varustaa sinut Jumalan työhön.
Haluamme nähdä ihmisten vievän voiton elämässä -
elämän haasteiden ja vaikeuksien sekä vastustuksen keskellä.
Uskon, että sinuun tarttuu jotain voimallista, jos olet osa seurakuntaa.
Nämä palveluvirat ovat joitakuita varten.
He varustavat pyhiä palvelutyöhön. Palvelutyö tarkoittaa palvelemista.
Palvelet siis Jumalaa tehden sitä, mihin Hän on sinut kutsunut.
Sitä varten olemme täällä. Raamattu sanoo vielä, -
että sen tarkoitus on rakentaa Kristuksen ruumista eli seurakuntaa.
Kyse on siis upeasta kumppanuudesta.
Kun johtajat ja pastorit ymmärtävät, että heidän tehtävänsä on varustaa -
ihmisiä palvelemaan Jumalaa oman kutsumuksensa kautta -
ja he itse taas sitoutuvat seurakuntaperheen vahvistamiseen, -
syntyy kumppanuus, jossa kaikki osapuolet voittavat.
Myös seurakuntiin kuulumattomat kristityt menevät toki taivaaseen.
Seurakunta tarkoittaa kaikkia uskovia, mutta Paavali kirjoittaa -
Galatian seurakunnille, ei vain kaikille sen alueen kristityille, -
ja puhuu Makedonian seurakunnissa vaikuttaneesta Jumalan armosta.
Tämä rakennus ei ole seurakunta. Jumalan lupaukset ovat ihmisille, -
jotka kuuluvat seurakuntaan, eivät kirkkorakennuksille.
Rukoilen, että ymmärrämme, miten tärkeää on antaa sen, -
mitä seurakunnalla ja sen johtajilla on, tarttua myös meihin.
Puhun nyt palveluviroista, mutta jokaisella meistä on lahjoja.
Niistä puhutaan jakeessa Ef. 4:7 "itsekullekin meistä on armo annettu -
Kristuksen lahjan mitan mukaan."
Kukin meistä on siis saanut lahjoja Jumalan armosta.
Meistä tulee osa seurakuntaa, mutta ei vain tätä seurakuntaa.
Jos käyt toisessa seurakunnassa, senkin armo voi tarttua sinuun.
Ajatellaan tätä hetki. Apostolit, keitä he ovat?
Apostolit rakastavat rakentamista. Jeesus on mestarirakentaja.
Apostolit valtaavat uusia alueita.
Paavali oli apostoli. Hän meni Efesokseen, -
joka oli täynnä noituutta, filosofiaa, uskonnollisia päähänpinttymiä -
ja pakkomielteistä suhtautumista yliluonnolliseen. Siellä oli 12 uskovaa.
He olivat varmasti lannistuneita kaiken tuon filosofian sekasotkun -
ja noituuden keskellä. Kun Paavali lähti sieltä kaksi vuotta myöhemmin, -
jokainen juutalainen ja kreikkalainen silloisessa maailmassa oli kuullut, -
mitä Jumala teki Efesoksessa. Apostoli Paavali loi uutta tyhjästä.
Apostolit ovat pioneereja. He raivaavat maata ja aloittavat uusia asioita.
Uusia teitä ja virtoja. Jes. 43:19 "Katso, minä teen uutta; -
nyt se puhkeaa taimelle, ettekö sitä huomaa?
Niin, minä teen tien korpeen, virrat erämaahan."
Tiet vievät uusiin korkeuksiin ja mahdollisuuksiin, -
virrat tuovat alas Jumalan siunausta ja resursseja. Miksi puhun tästä?
Apostolit ovat johtajien johtajia ja tuottavat uusia apostoleja.
He innostavat, rohkaisevat ja tekevät muista ihmisistä parempia.
Apostolit ovat luonteeltaan intuitiivisia. He näkevät asioita.
Raamatussa he tekevät vähän kaikkea: he profetoivat, -
evankelioivat, toimivat pastoreina ja opettavat.
Jos tuo armo on seurakuntamme yllä, uskon, että voit turvallisin mielin -
antaa sen tarttua itseesi ja koskettaa itseäsi.
Uskon, että seurakuntamme ihmiset voivat olla liike-elämän apostoleja.
Se tarkoittaa, että olette yrittäjiä, pioneereja ja tienraivaajia.
Aloitatte uutta, saatte ideoita, johdatte ja teette ihmisistä parempia.
Julistan tätä seurakuntamme bisnesihmisille ja nuorille.
Uskon nuoriin, jotka ovat innovatiivisia ja rohkeita -
ja aloittavat uusia asioita. Heidän elämässään syntyy uutta.
Julistan tätä teidän elämäänne. Vielä yksi asia apostoleista.
Apostoli tarkoittaa lähetettyä. Sinut on lähetetty sinne, missä nyt olet.
Haluan lähettää teidät. Voimme lähettää apostoleja liike-elämään.
Varsinaisesti apostolit tekevät sitä, mitä minä teen, -
mutta voitte elää apostolin voitelun ja armoituksen alla.
Se voi vaikuttaa siihen, mitä te teette. Aloitatte uutta, raivaatte tietä.
Voitte rakentaa ja olla yrittäjiä, siinä mielessä apostoleja.
Lähetän teidät sinne, minne Jumala kutsuu teidät menemään.
Sitten profeetat. Profeetan tärkein kyky on kuulla Hengen ajatuksia.
He saavat Sanan Herralta. Herran Sana on kaunis ja väkevä.
Mitä profeetat tekevät? He näkevät. Mitä he näkevät?
He näkevät uusia mahdollisuuksia, uusia asioita, joita muut eivät näe.
Eikö se olekin suuri etu oman kutsusi toteuttamisessa?
Se auttaa sinua siinä työssä, johon Herra on antanut sinulle lahjan.
Sen avulla voit muuttaa maailmaa sydämesi kutsun kautta.
Jos näet uusia asioita, voit päästä askeleen kilpailijoidesi edelle.
Profeetat näkevät asioita, joita ei ole vielä tehty.
He näkevät asioita, joita ei vielä ole.
Siksi pidän heistä. Joh.16:13:ssa puhutaan Pyhästä Hengestä.
Asiat, joita ei vielä ole, ovat Hänen kieltään.
Ap. t. 2:17 "...teidän poikanne ja tyttärenne ennustavat, -
ja nuorukaisenne näkyjä näkevät, ja vanhuksenne unia uneksuvat."
Uskon vanhusten uniin, sillä näen niitä!
Uskon, että kun vanhemmat ihmiset, -
äidit, isät ja pastorit menettävät kykynsä unelmoida, -
he menettävät myös kykynsä innostaa lapsiaan näkemään näkyjä.
Siksi haluan saada aina vain uusia unelmia ja nähdä uusia asioita.
Jakeen Joh. 16:13 mukaan Pyhä Henki johdattaa kaikkeen totuuteen.
Hän myös näyttää asiat, joita ei vielä ole, asiat, jotka ovat tulossa.
Profeetat ovat siis näkijöitä. He myös katsovat tulevaisuuteen.
He eivät katso vain edessään olevaa kuoppaa, vaan tietä kaukaisuuteen.
Oletko koskaan jäänyt moottoritiellä jumiin sellaisen ihmisen taakse, -
joka ei näytä välittävän mistään oman autonsa ympärillä?
Hän ei tiedä, mitä hänen autonsa edessä, takana tai vieressä tapahtuu.
Hänen takanaan voi olla 400 autoa, jotka yrittävät päästä hänestä ohi, -
mutta hän ei välitä siitä. Jos katsoo kuoppaa, osuu siihen.
Profeetat näkevät kauemmas. Uskon, että voitte nähdä asioita, -
katsoa tietä pitkin kauemmas ja keskittyä tulevaisuuteen.
Siitä, että nostaa katseensa vähän kauemmas, on elämässä hyötyä.
Uskon, että seurakuntamme jäsenillä ja täällä vierailevilla on tämä kyky.
Profeetat ovat trendejä ja suuntauksia edellä.
Pastorit tietävät, että seurakunnilla on hyviä ja huonompia aikoja.
Joskus asiat menevät hyvin jonkin aikaa, ja sitten kasvu tasaantuu.
Monet pastorit tekevät muutoksia, kun alamäki on jo alkanut.
Siinä on se vika, että iso laiva kääntyy hitaasti.
Sen sijaan profeetta näkee asiat jo ennalta -
ja tekee muutokset silloin, kun asiat ovat vielä hyvin, -
ja notkahdus jää pienemmäksi. Rukoilen, että tekin olisitte -
kehityssuuntausten edellä. On helppoa olla jälkiviisas.
Kaikista tulee asiantuntijoita tapahtuman jälkeen.
"Minä kyllä tiesin, ettei siitä hyvää seuraa..." Se on jälkiviisautta.
On parempi nähdä asioissa jotain, mitä muut eivät näe tai ennen heitä.
Uskon, että seurakuntamme yllä on profeetallinen armoitus, -
ja näemme asioiden sisään ja huomaamme vaaran merkit ajoissa.
Näemme tulevaisuuteen ja pysymme pelissä mukana.
Profeetat ovat myös intuitiivisia. He näkevät hyvät asiat ihmisissä.
He näkevät uuden suunnan, uuden tien ja uudet askeleet.
He näkevät tärkeät yksityiskohdat, joita muut eivät ehkä näe.
He näkevät ihmiset hyvät puolet, mikä antaa heille etulyöntiaseman.
Muut eivät ehkä näe kaikkea sitä. Profeetat ovat intuitiivisia.
Tiedät itse, mitä se tarkoittaa omassa elämässäsi.
Rukoilen, että saatte täältä apostolisen armoituksen -
ja myös vähän profeetallista silmää. Se tarttuu teihin ja vaikuttaa teissä.
Silloin saatte nähdä Jumalan siunauksen ja kukoistatte.
Jumala lupaa rakentaa seurakuntaa, ja se voittaa. Te olette seurakunta.
Uskon, että teidät on kutsuttu voittamaan. Sitten evankelistat.
Evankelistoilla on sana hallussa.
He ovat hyviä suostuttelemaan ihmisiä ja kommunikoimaan asioita.
He osaavat sytyttää ihmisissä tunteen palon hyvällä tavalla.
He käyttävät sanoja kuin taiteilijat.
He esittävät evankeliumin niin, että ihmiset huomaavat, -
että on olemassa jotain parempaa, jota he eivät tienneet tarvitsevansa, -
ja Hänen nimensä on Jeesus. Sellainen on evankelistan voima.
Kaiken tämän lisäksi evankelistoilla on muitakin kykyjä.
Heillä on vahva vakaumus. Lisäksi he ovat pelottomia.
Tiedättekö Reinhard Bonnken? Hän on todella suuri evankelista.
Hän on johdattanut miljoonia afrikkalaisia uskoon. En liioittele.
Tuo mies on peloton. Hän saarnasi Australiassa pääsiäissunnuntaina.
Hän kertoi päättäneensä mennä erääseen yökerhoon Saksassa.
Hän kysyi yökerhon omistajalta, saisiko saarnata viisi minuuttia.
Ilmeisesti Jumalan Henki vaikutti omistajassa, sillä hän antoi luvan.
Jälkeenpäin Bonnke harmitteli, että oli pyytänyt vain viittä minuuttia.
Ymmärtääkseni tuo yökerho on nyt kirkko.
Ihmiset tulivat uskoon, kun hän saarnasi siellä. Hän ei pelkää mitään.
Uskon, että evankelistan kautta Jumala voi antaa teille kyvyn myydä -
ja maalata asioista sellaisen kuvan, että ihmiset haluavat -
olla mukana siinä, mitä teette.
Evankelistat eivät ole myyntimiehiä, koska evankeliumi ei ole myytävänä.
Jeesus maksoi jo sen hinnan. Voitte raivata tietä liike-elämässä, -
kaduilla ja toreilla, missä ikinä kutsumuksenne onkaan.
Uskon, että olette karismaattisia ja menestyviä, ja Valtakunta leviää.
Pastorit ovat rakastavia. He rakastavat ihmisten kanssa olemista.
He rakastavat ihmisten auttamista ja heidän asioidensa kuuntelemista.
He rakastavat ihmisten puolesta rukoilemista ja heistä välittämistä.
Sellainen on pastorin sydän. Pastori johtaa joukkoa, ei yhtä ihmistä.
Häntä kiinnostaa ihmisten hyvinvointi, ei se, miten hyödyllisiä he ovat.
Olipa kutsusi mikä tahansa, tarvitset ihmisiä sen toteuttamiseen.
Jos rakastat ihmisiä ja välität heistä ja heidän hyvinvoinnistaan -
ja viet tuon kykysi mukanasi kaikkeen, mitä ikinä teetkin, -
uskon, että onnistut siinä paremmin, koska kosketat lähelläsi olevia ihmisiä.
Opettajat. On selvää, mitä he tekevät.
Opettajat ovat järjestelmällisiä ja harkitsevaisia. He eivät huomaisi, -
vaikka talo sortuisi, koska ovat niin keskittyneet asiansa välittämiseen.
Opettajat ovat ihmeellisiä, koska he kasvattavat ihmisiä -
ja lisäävät heidän ymmärrystään. Vaikka sinulla olisi parhaat ihmiset, -
heistä ei olisi hyötyä, jos et osaisi kouluttaa heitä. Palataan alkuun.
Uskon, että seurakunnassamme oleva armo tarttuu sen jäseniin.
Kaikessa on kyse Jeesuksesta, mutta sillä, mihin asetumme, on väliä.
Rauta hioo rautaa, ja Elisa sai Elian kanssa ollessaan sen, -
mitä Elialla oli ja vielä kaksin verroin lisää. Uusi sukupolvi oli vahvempi.
Siksi meidän pitää asettua paikkaan, -
jossa elämämme menee eteenpäin ja menestyksestämme välitetään, -
ei hallitsevaan, tuomitsevaan ja manipuloivaan paikkaan.
Rakennamme seurakuntaa yhdessä ja toimimme kumppaneina.
Meidän pastorien tehtävä on varustaa teitä etenemään elämässä -
kohti Jumalan suunnitelmaa.
Uskon, että kun Valtakunta toimii, seurakunta tuo elämääsi kasvua.
Ps. 84:11 "Sillä yksi päivä sinun esikartanoissasi on parempi -
kuin tuhat muualla." Mieti tätä. Yksi päivä on parempi kuin tuhat.
Parempi arvoltaan, laadullisesti, määrällisesti ja tehokkuudeltaan.
Yksi päivä Herran huoneessa on parempi kuin tuhat muualla.
5. Moos. 1:11 "Lisätköön Herra, teidän isienne Jumala, teitä vielä -
tuhatkertaisesti ja siunatkoon teitä, niinkuin hän on teille puhunut."
Tämä puhuu hedelmällisyydestä, sukupolvista ja perheestä.
"Lisätköön teitä tuhatkertaisesti."
"Yksi päivä on parempi kuin tuhat muualla."
Mieti, mihin sinulta menisi nyt tuhat päivää.
Entä jos Jumala lisäisi arvoasi siinä, mitä juuri nyt teet, niin, -
että saisit tehtyä tuhannen päivän työt yhdessä ainoassa päivässä?
Bobbie ja minä perustimme tämän seurakunnan 14.8.1983.
Ensimmäiset neljä viikkoa kuulijoiden määrä pieneni koko ajan, -
ja lopulta jäljellä oli 45 ihmistä. Nauhoitimme saarnoja kaseteille, -
niin kuin silloin tehtiin, mutta kukaan ei ostanut niitä.
Puhuin siis 45 ihmiselle.
Nykyisen ihmismäärän saavuttami- seen olisi mennyt tuhansia päiviä.
Australian-seurakunnissamme kävi viime viikonloppuna 38 000 ihmistä -
ja koko maailmassa yli 100 000.
Televisionkin kautta tavoitimme valtavan määrän ihmisiä, -
mutta nykyisin suoratoistokanavamme tavoittaa miljoonia ihmisiä.
Yksi päivä on siis parempi kuin tuhat. Mistä muutos johtuu?
Koska olimme sinnikkäästi sitoutuneet seurakuntaan -
hyvinä ja huonoina aikoina, Jumala antoi ihmeellisen kasvun.
Se saa minut ajattelemaan teitä ja kutsuanne, joka on tuolla ulkona.
Mieti sitä nyt. Mieti, mikä veisi sinulta nykyisin tuhat päivää.
Entä jos Jumala tekisi sen päivässä?
Sellainen kasvu kuuluu niille, jotka istuttavat itsensä seurakuntaan.
Yksi päivä Herran huoneessa on parempi kuin tuhat maailmassa.
Parempi laadullisesti, määrällisesti, tehokkuudeltaan ja vaikutukseltaan.
Yksi päivä on parempi kuin tuhat päivää.
Otetaan vastaan Jumalan seurakunnalle antamat lupaukset.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Kiitos, että kuuntelit saarnan. Rukoilen, että se puhui sinulle.
Uskon, että Jumalalla on sinulle varattuna suuria, olitpa kuka tahansa.
Tapahtuipa elämässäsi mitä vain, olet Korkeimman Jumalan lapsi, -
ja Hänellä on sinulle suuret lupaukset ja suunnitelmat. Siunausta!
Kohotan käteni -
ja annan elämäni Sinulle, Herra -
tietäen, että Kristuksessa löydän paikkani
Rakkaudessasi ikuisesti
Koko olemuksellani -
seison armossasi
Tämä on kaikkein suurin rakkaustarina: -
Jumalan, Pelastajani rakkaus
Hänelle, joka pelasti sieluni, -
Armo jylisee kuin hirmumyrskyn tuulet
Raivoisa rakkaus syntieni tähden...
Suomennos: Anni Lähteenmäki